**În turnuri, stalactite**

*Ioan Silvan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În turnuri, stalactite

N-am timp îndeajuns ca să privesc

cetatea-n ale cărei porți am început să bat,

trecutul în priviri s-a-ntunecat

și clipele din urmă mă gonesc,

criza de timp mă face ca o fiară,

să rup în dinți pământul, să-l sfărâm,

și să-l creez apoi, a doua oară,

ca pe-o cetate de pe-un alt tărâm,

în turnuri stalactite să-i curgă din zenit,

cu o nouă șansă visul să-mi dezmierd,

și să creez în lume-alt infinit

în locul celuia pe care simt că-l pierd.